Document ID: 31980D0831

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Αυγούστου 1980 περί απορρίψεως του χαρακτηρισμού ως επιστημονικής της συσκευής με την ονομασία "Lexington-Lex-02-Con Analyser with starter kit"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1), όπως τροποποιήθηκε με τον κανονισμό (ΕΟΚ) αριθ. 1027/79(2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(3), και ιδίως το άρθρο 7,
Εκτιμώντας:
ότι, με επιστολή της 13ης Μαρτίου 1980, η βρετανική κυβέρνηση ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 προς το σκοπό του χαρακτηρισμού της συσκευής με την ονομασία "Lexington-Lex-02-Con Analyser with starter kit", προοριζομένης να διευκολύνει την έρευνα στον τομέα της τεχνικής, του τεχνητού αερισμού των ασθενών και, ειδικότερα, για να καθορίσει την περιεκτικότητα σε οξυγόνο του αίματος, τη διαφορά σε οξυγόνο του αίματος των αρτηριών και των φλεβών, την κατανάλωση οξυγόνου και το βαθμό κορεσμού του αίματος σε οξυγόνο, ως επιστημονικής συσκευής ή μη και, σε περίπτωση καταφατικής απαντήσεως, εάν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα-
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων, αποτελούμενη από εκπροσώπους όλων των Κρατών Μελών, συνήλθε την 24 Ιουνίου 1980, στα πλαίσια της Επιτροπής Τελωνειακών Ατελειών, προς το σκοπό της εξετάσεως της προκειμένης περιπτώσεως-
ότι από την εξέταση αυτή προέκυψε ότι η εν λόγω συσκευή είναι ένας αναλυτής-
ότι δεν διαθέτει τα αντικειμενικά χαρακτηριστικά που να την καθιστούν ειδικά κατάλληλη για την επιστημονική έρευνα- ότι, εξάλλου, οι συσκευές αυτού του είδους χρησιμοποιούνται κυρίως για δραστηριότητες μη επιστημονικές- ότι η χρησιμοποίηση που γίνεται της εν λόγω συσκευής στην προκειμένη περίπτωση δεν θα ηδύνατο αυτή μόνη να της προσδώσει το χαρακτήρα επιστημονικής συσκευής- ότι δεν δύναται, συνεπώς, να θεωρείται ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Lexington-Lex-02-Con Analyser with starter kit" δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη Μέλη.
Έγινε στις Βρυξέλλες, την 1η Αυγούστου 1980.

Labels: 0
3
1